SPA ส่งบ.ย่อยซื้อกิจการ “ไทเกอร์ อายส์ เทรดดิ้ง”-”ไทเกอร์ อายส์ เอ็ดดูเคชั่น”
SPA ส่งบริษัทย่อยซื้อกิจการ "ไทเกอร์ อายส์ เทรดดิ้ง”-”ไทเกอร์ อายส์ เอ็ดดูเคชั่น" เพื่อดำเนินธุรกิจที่เชื่อมโยงและต่อเนื่องกับธุรกิจหลัก คาดแล้วเสร็จม.ค.60
4 ม.ค. 2560

บริษัทสยามเวลเนส กรุ๊ป จำกัด (มหาชน) หรือ SPA ระบุว่า เมื่อวันที่ 30 ธันวาคม 2559 ได้มีมติอนุมัติให้บริษัท สยามเวลเนสแล็บ จำกัด (SWL) ซึ่งเป็นบริษัทย่อย ที่ SPA ถือหุ้นเกือบทั้งหมด คิดเป็น 99.998% ลงนามในสัญญาซื้อกิจการบริษัท ไทเกอร์ อายส์ เทรดดิ้ง (ประเทศไทย ) จำกัด (TGT) ในอัตรา 99.99%
นอกจากนี้ บริษัท สยามเวลเนส เอ็ดยูเคชั่น จำกัด (SWE) ซึ่งเป็นบริษัทย่อยที่ SPA ถือหุ้น 99.97% ได้ลงนามในสัญญาซื้อกิจการบริษัท ไทเกอร์ อายส์ เอ็ดดูเคชั่น จำกัด (TGE) ในอัตรา 99.98% ซึ่งทั้ง 2 บริษัท ดำเนินธุรกิจที่มีความเชื่อมโยงและต่อเนื่องกับธุรกิจหลักของ SPA
ทั้งนี้การเข้าซื้อกิจการดังกล่าวคาดว่าจะดำเนินการแล้วเสร็จภายในเดือน มกราคม 2560